Marteze peus-chwi lennet Ar prins bihan skrivet get Antoine de Saint Exupéry troet eo bet e brezhoneg). Al levr se, brudet er bed a bezh, a oa bet embannet ha moullet evit ar wezh kentañ er Stadoù Unanet e pad an eil brezel bed e 1943. Ur bloaz war lerch Saint Exupéry oa bet lazhet get kanonioù alaman e sturiein ur charr nij brezel a dreist da Frans... War pajenn gentañ Ar prins bihan e kaver un dédikas da Léon Werth pa oa krouadur anezhan, mignon bras Saint Exupéry. Léon Werth oa ur  chazetenner ha skrivagner brudet awalch dar mare se, met ankoueit hiriv an deiz. Saint Exupéry en doa kavet repuidi er Stadoù Unanet, ha Léon Werth oa chomet e Frans, kuzhet en un ti er Jura, peogwir e oa juif anezhan.